Til að svara þessari spurningu er nauðsynlegt að átta sig fyrst á líffæragerð ánamaðka ( oligochaeta ) . Kjafturinn á ánamöðkum er staðsettur á framenda dýranna . Í munnholinu ( e. buccal cavity ) er líffæri sem þjónar svipuðum tilgangi og bragðlaukar okkar . Með þessu líffæri metur ánamaðkurinn hvort fæða sem hann rekst á er ætileg eða ekki . Þegar hann hefur fundið eitthvað sem honum líkar notar hann kokið til að sjúga upp fæðuögnina . Fæðan berst síðan eftir vélindanu í sarpinn þar sem meltingin hefst . Úr sarpinum fer fæðan eftir göngum í fóarnið sem þjónar svipuðu hlutverki og fóarn í fuglum ; það mylur fæðuna . Oft gleypa ánamaðkar sandkorn sem hjálpar þeim að mylja fæðu í fóarninu og kemur í stað tanna sem þá skortir . En hvað er það sem ánamaðkar éta ? Eins og allir vita þá lifa þeir í jarðveginum og þar nærast þeir á rotnandi plöntuleifum og öðrum lífrænum leifum sem eru tiltölulega algengar í frjósömum jarðvegi . Ánamaðkar gegn mikilvægu hlutverki í hringrás náttúrunnar því þeir flýta mjög fyrir niðurbroti lífrænna leifa í jarðveginum . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .